Talvi (1873)
Tuuli valkopäitä
 Äsken tuuditti,
 Sillat siniset nyt
 Lahdet sitovi,
 Suksi nopsasti
 Liukuu ylänteillä,
 Talvi kaunis meillä,
 Lumi loistavi.

 Aurinkoinen illat,
 Aamut torkahtaa,
 Synkät varjot Suomen
 Korvet kaihostaa,
 Kansa valvastaa,
 Vankka on sen mieli,
 Liiku liukas kieli,
 Päre leimahtaa.

 Päivällä ma huhdoin
 Puita metsässä,
 Hääräsin kuin karhu,
 Hiukset härmässä,
 Sepä leikkiä;
 Nyt me ratoksemme
 Illan laulelemme
 Lieden ääressä.

 Laula runojamme
 Entis-ajoista,
 Laula Suomen miesten
 Vaivaisuutta,
 Laula vanhoja,
 Laula toivojamme,
 Kunnes nukahdamme.
 Päre sammahtaa.

E[dvin]. A[vellan].

Lähde: Satakunta 15.2.1873.

Anonyymi
Edvin Avellan
Runot
Satakunta (sanomalehti)
1873